Анадзіраванне

Анадзі́раванне — утварэнне ахоўнай плёнкі вокісу электрахімічным спосабам (электроліз) на паверхні металічных вырабаў. Працэс з'яўляецца разнавіднасцю аксідавання.

 Тэхналогія 
Падчас анадзіравання выраб, апушчаны ў электраліт, злучаюць з анодам крыніцы току, у выніку чаго на яго паверхні ўтвараецца аксідная плёнка таўшчынёй ад 1 да 200 мкм.

 Уласцівасці і прымяненне 
Атрыманыя вокісныя плёнкі маюць павышаную цвёрдасць, гарача- і зносаўстойлівасць, электраізаляцыйныя ўласцівасці, а таксама моцна злучаюцца з металам і служаць добрай асновай для лакафарбавых пакрыццяў.

Анадзіруюць пераважна алюміній і яго сплавы. Тэхналогія шырока выкарыстоўваецца ў розных галінах прамысловасці:
 у машынабудаванні — для аховы вырабаў ад карозіі;
 у прыладабудаванні — для аховы прылад ад механічных і хімічных уздзеянняў, а таксама для дэкаратыўнага ўпрыгожвання;
 у самалётабудаванні і радыёэлектроніцы.

 Крыніцы 

 Літаратура 


 Спасылкі 

Катэгорыя:Электрахімія
Катэгорыя:Апрацоўка металаў
Катэгорыя:Металургічныя працэсы і аперацыі
Катэгорыя:Пакрыцці
Катэгорыя:Антыкаразійнае засцеражэнне